รัฐบาลไทย-ข่าวทำเนียบรัฐบาล-นายกรัฐมนตรีมอบรางวัล DG Awards 2020 เดินหน้าใช้ดิจิทัลแก้ความยากจน เร่งพัฒนาโครงสร้างพื้นฐานดิจิทัล สร้างทัศนคติราชการยุคดิจิตอล
วันพฤหัสบดีที่ 3 ธันวาคม 2563
นายกรัฐมนตรีมอบรางวัล DG Awards 2020 เดินหน้าใช้ดิจิทัลแก้ความยากจน เร่งพัฒนาโครงสร้างพื้นฐานดิจิทัล สร้างทัศนคติราชการยุคดิจิตอล
นายกรัฐมนตรีมอบรางวัล DG Awards 2020 เดินหน้าใช้ดิจิทัลแก้ความยากจน เร่งพัฒนาโครงสร้างพื้นฐานดิจิทัล สร้างทัศนคติราชการยุคดิจิตอล
วันนี้ (3 ธ.ค. 63) เวลา 09.30 น. นายอนุชา บูรพชัยศรี โฆษกประจําสํานักนายกรัฐมนตรี เผยพลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานมอบรางวัล DG Awards 2020 (รางวัลรัฐบาลดิจิทัลประจําปี 2563) โดยนายอนุชา นาคาศัย รัฐมนตรีประจําสํานักนายกรัฐมนตรี รายงานวัตถุประสงค์ของการมอบรางวัลเพื่อส่งเสริมให้หน่วยงานภาครัฐเห็นความสําคัญและประโยชน์ในการพัฒนาองค์กรไปสู่การเป็นรัฐบาลดิจิทัล โดยมีนายดิสทัตย์ โหตระกิตย์ เลขาธิการนายกรัฐมนตรี ปลัดสํานักนายกรัฐมนตรี นายอารีพงศ์ ภู่ชอุ่ม ประธานกรรมการสํานักงานพัฒนารัฐบาลดิจิทัล ผู้บริหารหน่วยงานภาครัฐ รัฐวิสาหกิจและเจ้าหน้าที่ที่เกี่ยวข้อง ตลอดจนสื่อมวลชนเข้าร่วมงาน ณ ห้องมัฆวานรังสรรค์ สโมสรทหารบก ถนนวิภาวดีรังสิต กรุงเทพฯ
นายกรัฐมนตรีกล่าวถึงการยกระดับการบริหารจัดการและการบูรณาการข้อมูลภาครัฐ ด้วยการใช้ธรรมาภิบาลข้อมูลภาครัฐ เพิ่มประสิทธิภาพและอํานวยความสะดวกในการให้บริการและเข้าถึงของประชาชน เปิดเผยข้อมูลภาครัฐต่อสาธารณชนและสร้างการมีส่วนร่วมของทุกภาคส่วน ส่งผลไทยได้รับการจัดอันดับดัชนีรัฐบาลอิเล็กทรอนิกส์ ประจําปี 2563 (E-Government Development Index: EGDI 2020) โดยองค์การสหประชาชาติ ปรับขึ้นอยู่อันดับที่ 57 เป็นอันดับที่ 3 ของอาเซียน
นายกรัฐมนตรียังกล่าวว่า ข้อมูลเป็นทรัพยากรที่สําคัญต่อการทํางานของภาครัฐ ดังนั้น ภารกิจหนึ่งของรัฐบาลดิจิทัล คือ ส่งเสริมการเข้าถึงข้อมูล รับฟังความคิดเห็น รวมไปถึงการร่วมกันกําหนดนโยบายภาครัฐ จึงส่งเสริมให้หน่วยงานรัฐจัดทําข้อมูลเปิดในรูปแบบมาตรฐานเดียวกัน ให้เปิดเผยข้อมูลภาครัฐผ่านศูนย์กลางข้อมูลเปิดภาครัฐ ยึดหลักการ “เปิดเผยเป็นหลัก ปกปิดเป็นข้อยกเว้น” เพื่อให้ประชาชนทั่วไปสามารถเข้าถึงข้อมูลได้อย่างเสรีโดยไม่เสียค่าใช้จ่าย และร่วมตรวจสอบการดําเนินงานของรัฐด้วย
ทั้งนี้ สถานการณ์ COVID-19 ยังเป็นจุดเปลี่ยนที่เป็นแรงส่งในการขับเคลื่อนรัฐบาลดิจิทัล บังคับให้หน่วยงานภาครัฐต้องทํางานผ่านระบบดิจิทัล หลายหน่วยงานทํางานจากที่บ้าน (Work From Home) ประชุมผ่านช่องทางอิเล็กทรอนิกส์ได้ ปรับเปลี่ยนวิธีการให้บริการประชาชนเป็นแบบออนไลน์ได้ เป็นการพิสูจน์ให้เห็นแล้วว่า หน่วยงานภาครัฐไทยมีความพร้อมที่จะทํางานผ่านระบบดิจิทัลได้อย่างแน่นอน และในปีที่ผ่านมา รัฐบาลได้มีการตราพระราชบัญญัติการบริหารงานและการให้บริการภาครัฐผ่านระบบดิจิทัล พ.ศ. 2562 ที่มีการกําหนดให้จัดทําแผนพัฒนารัฐบาลดิจิทัล เพื่อให้หน่วยงานภาครัฐทราบกรอบและทิศทางการบริหารงานภาครัฐและการจัดทําบริการสาธารณะในรูปแบบของเทคโนโลยีดิจิทัลเพื่อการพัฒนาประเทศ โดยหวังให้เกิดการเปลี่ยนผ่านหน่วยงานภาครัฐสู่รัฐบาลดิจิทัล สู่เป้าหมายประเทศ 4 ด้าน คือ ลดความเหลื่อมล้ําในการเข้าถึงบริการและสวัสดิการของประชาชน เพิ่มขีดความสามารถทางการแข่งขันให้กับผู้ประกอบการวิสาหกิจขนาดกลางและขนาดย่อมของไทย สนับสนุนให้เกิดการอํานวยความสะดวกการประกอบธุรกิจผ่านช่องทางดิจิทัล รวมถึงสตาร์ทอัพ วิสาหกิจชุมชนที่ต้องร่วมขับเคลื่อนด้วย ภาครัฐมีความโปร่งใสตรวจสอบได้ และสร้างการมีส่วนร่วมของประชาชนในการพัฒนาบริการของภาครัฐและกําหนดนโยบายสําคัญของประเทศ เสนอประเด็นการพัฒนาประเทศผ่านช่องทางดิจิทัล
โดยช่วงท้าย นายกรัฐมนตรียังย้ําว่า ในช่วงโควิด-19 หากไม่มีการเตรียมการไว้ก่อน วันนี้คงแก้ไขไม่ได้ แต่เพราะมีการเตรียมการและได้รับความร่วมมือจากทุกภาคส่วน อาทิ การทําธุรกรรมต่างๆ การออกพาสปอร์ต ที่ใช้ระบบออนไลน์ ช่วยอํานวยความสะดวก สอดคล้องกับมาตรการปรับการท่องเที่ยวไม่ให้ผลกระทบมากนัก เกิดการท่องเที่ยวที่มีคุณภาพ และมีศักยภาพ รวมทั้งการจัดทําโครงสร้างพื้นฐานทางกายภาพ ทั้งในส่วนของภาครัฐ และในภาคส่วนอื่นๆ ที่ต้องเชื่อมโยงกัน ใช้ระบบคลาวด์กลางภาครัฐในการเก็บข้อมูล เปิดเผยได้ ลดค่าใช้จ่ายซ้ําซ้อน สร้างประโยชน์ให้แก่ประชาชนผู้ใช้บริการรวมทั้งการใช้เทคโนโลยีดิจิทัลเพื่อแก้ไขปัญหาความยากจนของประเทศด้วย
โอกาสนี้ นายกรัฐมนตรีได้มอบรางวัลรัฐบาลดิจิทัลให้แก่หน่วยงานภาครัฐและรัฐวิสาหกิจต่าง ๆ ประกอบด้วย การไฟฟ้านครหลวง สํานักงานการวิจัยแห่งชาติ สํานักงานคณะกรรมการกํากับหลักทรัพย์และตลาดหลักทรัพย์ สํานักงานหลักประกันสุขภาพแห่งชาติ กองทุนบําเหน็จบํานาญข้าราชการ สํานักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ กรมพัฒนาธุรกิจการค้า สํานักงานปลัดกระทรวงพาณิชย์ สํานักเลขาธิการคณะรัฐมนตรี และกรมสรรพากร และเยี่ยมชมนิทรรศการเกี่ยวกับผลงานของผู้ได้รับรางวัล ด้วย
.....................................................
กลุ่มประชาสัมพันธ์และเผยแพร่ สํานักโฆษก